Document ID: 32004D0633

20040330
Решение на Съвета
от 30 март 2004 година
относно сключване на Споразумение между Европейската общност и Република Индия за митническо сътрудничество и административна взаимопомощ по митнически въпроси
(2004/633/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаването на Европейската общност, и по-специално член 133 във връзка с член 300, параграф 2, първа алинея, първо изречение от него;
като взе предвид предложението на Комисията,
като има предвид, че:
(1) На 27 и 28 януари 2003 г. Съветът упълномощи Комисията да договори от името на Общността посоченото в настоящото решение Споразумение;
(2) Споразумението следва да бъде одобрено,
РЕШИ:
Член 1
Споразумението между Европейската общност и Индия за митническо сътрудничество и административна взаимопомощ по митнически въпроси се одобрява от името на Общността.
Текстът на Споразумението е приложен към настоящото решение.
Член 2
Комисията с помощта на представители на държавите-членки представлява Общността в Съвместния комитет за митническо сътрудничество, създаден съгласно член 21 от Споразумението.
Член 3
С настоящото се упълномощава председателят на Съвета да определи лицето/лицата, овластено/и да подпише/ат Споразумението от името на Общността.
Член 4
Председателят на Съвета пристъпва към нотифициране съгласно член 22 от Споразумението от името на Общността [1].
Съставено в Брюксел на 30 март 2004 година.

Labels: 10
18
15
5